### NN 11/2026 (30.1.2026.), Dodatak V. Kolektivnom ugovoru za državne službenike i namještenike

KOLEKTIVNI UGOVORI

92

VLADA REPUBLIKE HRVATSKE, Zagreb, Trg svetog Marka 2, (u daljnjem tekstu: Vlada), kao poslodavac, zastupana po ministru rada, mirovinskoga sustava, obitelji i socijalne politike, Marinu Piletiću

i

SINDIKAT POLICIJE HRVATSKE, Zagreb, Ulica kneza Branimira 71E, zastupan po Dubravku Jagiću,

NEZAVISNI SINDIKAT DJELATNIKA MINISTARSTVA UNUTARNJIH POSLOVA, Zagreb, Avenija Gojka Šuška 1, zastupan po Zdravku Lončaru,

(u daljnjem tekstu: sindikat)

zaključili su 29. siječnja 2026.

DODATAK V. KOLEKTIVNOM UGOVORU

ZA DRŽAVNE SLUŽBENIKE I NAMJEŠTENIKE

Članak 1.

Ovim Dodatkom V. Kolektivnom ugovoru za državne službenike i namještenike (u daljnjem tekstu: Dodatak V. Kolektivnom ugovoru) mijenja se Kolektivni ugovor za državne službenike i namještenike (»Narodne novine«, br. 56/22., 127/22., 58/23., 128/23., 29/24. i 4/25, – u daljnjem tekstu: Kolektivni ugovor).

Članak 2.

Članak 28. stavak 1. točka 10. mijenja se i glasi:

» – sudjelovanje na sindikalnim susretima, seminarima, obrazovanju za sindikalne aktivnosti i dr. – 3 radna dana«.

Članak 3.

Članak 35.a mijenja se i glasi:

(1) Osnovica za izračun plaće službenika i namještenika u 2026. godini će iznositi kako slijedi:

1. od 1. siječnja 2026. do 31. ožujka 2026. 1.004,87 eura bruto i primjenjuje se počevši s plaćom za mjesec siječanj, koja se isplaćuje u mjesecu veljači.

2. od 1. travnja 2026. do 31. srpnja 2026. 1.015,00 eura bruto i primjenjuje se počevši s plaćom za mjesec travanj, koja se isplaćuje u mjesecu svibnju.

3. od 1. kolovoza 2026. do 30. studenoga 2026. 1.025,00 eura bruto i primjenjuje se počevši s plaćom za mjesec kolovoz, koja se isplaćuje u mjesecu rujnu

4. od 1. prosinca 2026. pa nadalje 1.035,00 eura bruto i primjenjuje se počevši s plaćom za mjesec prosinac 2026., koja se isplaćuje u mjesecu siječnju 2027.

(2) O visini osnovice za izračun plaće ugovorne strane će svake godine započeti pregovore prije donošenja Državnog proračuna Republike Hrvatske za sljedeću godinu i u slučaju dogovora, osnovicu će ugovoriti Dodatkom ovom Kolektivnom ugovoru.

(3) Ako se kolektivnim ugovorom ne ugovori visina osnovice do donošenja državnog proračuna Republike Hrvatske za iduću godinu, utvrdit će je odlukom Vlada Republike Hrvatske.

(4) U slučaju iz stavka 3. ovoga članka, osnovica za obračun plaće ne može biti niža od iznosa zadnje ugovorene osnovice.

Članak 4.

Članak 47. stavak 1. točka 3. mijenja se i glasi:

» – rođenja ili posvojenja svakog djeteta u visini jedne proračunske osnovice.«.

Članak 5.

U članku 49. stavku 4. riječi: »26,54 eura« zamjenjuju se riječima: »30,00 eura«.

Članak 6.

Ovaj Dodatak V. Kolektivnom ugovoru objavit će se u »Narodnim novinama«, a u njemu sadržane izmjene primjenjuju se od 1. siječnja 2026.

Članak 7.

Ovaj Dodatak V. Kolektivnom ugovoru sastavljen je u sedam izvornih primjeraka, od kojih svakom sindikatu pripada po jedan (1) primjerak, a Vladi pet (5) primjerka.

|  |  |
| --- | --- |
| ZA VLADU  REPUBLIKE HRVATSKE  Ministar rada, mirovinskoga  sustava, obitelji i socijalne politike  Marin Piletić, v. r. | SINDIKAT POLICIJE  HRVATSKE  Dubravko Jagić, v. r.  NEZAVISNI SINDIKAT  DJELATNIKA  MINISTARSTVA  UNUTARNJIH POSLOVA  Zdravko Lončar, v. r. |